**JEGYZŐKÖNYV**

Készült Szentes Város Önkormányzata Képviselő-testületének a Városháza Kistanácskozó termében 2021. október 20. napján megtartott 3. rendkívüli nyílt üléséről.

**Jelen voltak: Szabó Zoltán Ferenc** polgármester

**Kiss Csaba István** alpolgármester

**Agócs Lászlóné**

**Antal Balázs Tibor**

**Füsti-Molnár István**

**Hornyik László Károly**

**Kovács János**

**Móra József**

**Pásztor Antal**

**Szűcs Ildikó**

**Szűcs György**

**Vidovics Zoltán** képviselő

**Távolmaradását jelezte:**

**Bujdosó Tamás Károly**

**Dr. Rébeli-Szabó Tamás**

**Krausz Jánosné** képviselő

**A Szentesi Közös Önkormányzati Hivatal részéről jelen voltak:**

**Dr. Danyi Katalin** aljegyző

**Balogh Imre** Számviteli és Tervezési irodavezető

**Labádi-Fébert Andrea** Műszaki irodavezető

**Wittek Krisztina** főépítész

**Bocskay István** ipari park referens

**Lencséné Szalontai Mária** témafelelős

**Szabóné Vérten Anita** jegyzőkönyvvezető

**További meghívott:**

**Takács Gábor** Városfejlesztési Csoport vezetője

**Szabó Zoltán Ferenc:**

Köszöntötte a megjelent képviselőket, meghívottakat a Képviselő-testület 3. rendkívüli ülésén. Megállapította, hogy a Képviselő-testület 12 tagja jelen van, 3 fő távolmaradását jelezte. A határozatképes ülést megnyitotta.

Javasolta, hogy vegyék fel napirendre 3. sorszámú zárt üléssel jelzett, a „Szentes, 4175/2. hrsz-ú ingatlan értékesítése” tárgyú előterjesztést.

Kérte a képviselőket, aki a módosított napirendet elfogadja, szavazzon.

A Képviselő-testület a napirendet 12 igen szavazattal elfogadta és meghozta az alábbi határozatot:

**141/2021. (X.20.)**

**Tárgy: Napirend**

**HATÁROZAT**

Szentes Város Önkormányzata Képviselő-testülete az ülés napirendjét az alábbiak szerint állapította meg:

1. Szentes város V. számú fogorvosi körzet működtetése
2. Döntés Szentes Város Önkormányzatának a TOP-1.1.3-16-CS1-2017-00010 azonosító számú „Szentes Városi Élelmiszer és Zöldségpiac fejlesztése” elnevezésű projekt részét képező „Piaccsarnok építése Szentesen” megnevezésű beruházás kivitelezőjének kiválasztására irányuló közbeszerzési eljárás eredményéről
3. Szentes, 4175/2. hrsz.-ú ingatlan értékesítése (zárt)

**1.) Szentes város V. számú fogorvosi körzet működtetése**

**Móra József:**

Bejelentette, hogy érintettség miatt a vitában és a szavazásban nem vesz részt.

**Lencséné Szalontai Mária:**

A Képviselő-testület a 109/2021. (VII.22.) határozatával döntött arról, hogy az V. számú fogorvosi körzet működtetését október 1-jétől dr. Dudás Balázs fogorvos veszi át. Az engedélyek beszerzése hosszadalmas folyamatot vesz igénybe, így a módosítás arról szól, hogy november 1. napjától kerüljön megkötésre a feladat ellátási szerződés.

**Agócs Lászlóné:**

A Szociális és Egészségügyi Bizottság a határozati javaslatot elfogadásra javasolta.

**Szabó Zoltán Ferenc:**

Megállapította, hogy az előterjesztéssel kapcsolatban kérdés, vélemény nem hangzott el.

Kérte a képviselőket, aki a határozati javaslatot támogatja, szavazzon.

A Képviselő-testület a határozati javaslatot 11 igen szavazattal (1 fő nem szavazott) elfogadta és meghozta az alábbi határozatot:

**142/2021. (X.20.)**

**Tárgy: Szentes város V. számú fogorvosi körzet működtetése**

**HATÁROZAT**

Szentes Város Önkormányzata Képviselő-testülete megtárgyalta a Szentes város V. számú fogorvosi körzet működtetésével kapcsolatos előterjesztést.

1. A Képviselő-testület a 109/2021. (VII. 22.) határozatának 1. pontját az alábbiak szerint módosítja:

A Képviselő-testület megállapítja, hogy Dr. Barsi Zsuzsanna, Szentes város V. számú fogorvosi körzetének fogorvosa a körzetre vonatkozó működtetési jogot 2021. október 31-ével eladta. A fogorvosi feladatokat 2021. november 1. napjától Dr. Dudás Balázs látja el.

1. A határozat egyéb rendelkezése változatlan marad.

A határozatról értesítést kap:

1./ Szentes Város Polgármestere

2./ Dr. Barsi Zsuzsanna

3./ Dr. Dudás Balázs

4./ Szentesi Közös Önkormányzati Hivatal Szociális Iroda

**2.) Döntés Szentes Város Önkormányzatának a TOP-1.1.3-16-CS1-2017-00010 azonosító számú „Szentes Városi Élelmiszer és Zöldségpiac fejlesztése” elnevezésű projekt részét képező „Piaccsarnok építése Szentesen” megnevezésű beruházás kivitelezőjének kiválasztására irányuló közbeszerzési eljárás eredményéről**

**Takács Gábor:**

A 2020. évi eredménytelen közbeszerzési eljárás után új tervek alapján új közbeszerzési eljárás került lefolytatásra a piaccsarnok építési kivitelezőjének kiválasztására. Jelen közbeszerzési eljárásba öten jelezték részvételüket, 2 db eredményes ajánlat érkezett be, amelyet az előterjesztés tartalmaz.

**Kovács János:**

A piac területén miért volt sürgős elindítani a bontásokat? Egy vállalkozót elég nehéz helyzetbe hoztak ezáltal.

**Szabó Zoltán Ferenc:**

2020. novemberében még úgy tűnt, hogy az eljárás gyorsabb lesz és 2021. tavaszán elkezdődhet a munka. Az ügyben a pandémia nagy szerepet játszott. Zelei József zöldséges vállalkozó volt érintett. Ha az új piaccsarnokban bérelni szeretne helyet, akkor megpróbálnak valamiféle kompenzációt megállapítani részére, amennyiben az törvényes és jogszerű. A piaccsarnok építése 2016. óta téma, a csúszások a pályázati rendszer és az elbírálások hibája miatt történtek. 2022. évben eljuthatnak oda, hogy a piaccsarnok megépülhet, amire büszkének kellene lenni.

Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 12 igen szavazattal elfogadta és meghozta az alábbi határozatot:

**143/2021. (X.20.)**

**Tárgy: Döntés Szentes Város Önkormányzatának a TOP-1.1.3-16-CS1-2017-00010 azonosító számú „Szentes Városi Élelmiszer és Zöldségpiac fejlesztése” projekt részét képező** **„Piaccsarnok építése Szentesen” megnevezésű beruházás kivitelezőjének kiválasztására irányuló közbeszerzési eljárás eredményéről**

**HATÁROZAT**

Szentes Város Önkormányzata Képviselő-testülete megtárgyalta a TOP-1.1.3-16-CS1-2017-00010 azonosító számú „Szentes Városi Élelmiszer és Zöldségpiac fejlesztése” projekt részét képező az „Piaccsarnok építése Szentesen” tárgyú a Kbt. 112. § (1) bek. b) pontjára figyelemmel, hirdetménnyel induló tárgyalásos közbeszerzési eljárás eredményéről szóló előterjesztést:

1. A tárgyi közbeszerzési eljárásban az INTEGRÁL Építő Zártkörűen Működő Részvénytársaság (5540 Szarvas, Árpád utca 10.) ajánlattevő érvényes ajánlatot nyújtott be.
2. A metALCOM Távközlési és Rendszerintegrációs Zártkörűen Működő Részvénytársaság (Székhely: 1107 Budapest, Fogadó utca 4.) ajánlattevő ajánlata a Kbt. 73.§ (6) bek. b) pontjában foglaltak alapján érvénytelen.

1. A tárgyi közbeszerzési eljárás eredményes.
2. A Képviselő-testület a tárgyi közbeszerzési eljárásban az INTEGRÁL Építő Zártkörűen Működő Részvénytársaság (5540 Szarvas, Árpád utca 10.) ajánlattevőt (nettó ajánlati ár: 179 368 394, - Ft) nyilvánítja az eljárás nyertesének. A nyertes ajánlattevő megfelel a közbeszerzési dokumentumokban meghatározott követelményeknek, alkalmas a szerződés teljesítésére és nem állnak fenn vele szemben kizáró okok. Ajánlatkérő a szerződést vele köti meg.
3. A nyertes ajánlattevő ajánlati árának megfelelően a rendelkezésére álló fedezet a támogatáson belüli átcsoportosítással kiegészítésre kerül bruttó 432 455, - Ft értékben.

Felelős: Szentes Városi Szolgáltató Kft., Városfejlesztési Csoport

Határidő: folyamatos

A határozatról értesítést kapnak:

1./ Szentes Város Polgármestere

2./ Szentes Város Alpolgármestere

3./ Szentesi Közös Önkormányzati Hivatal Jegyzője

4./ Szentes Városi Szolgáltató Kft., Városfejlesztési Csoportja

**Szabó Zoltán Ferenc:**

Bejelentette, hogy a Képviselő-testület további munkáját zárt ülésen folytatja.

K.m.f.

**Dr. Danyi Katalin Szabó Zoltán Ferenc**

aljegyző polgármester

**TARTALOMJEGYZÉK**

|  |  |  |
| --- | --- | --- |
| **Határozat száma** | **Tárgya** | **Oldalszám** |
| 141/2021. (X.20.) | Napirend | 2. |
| 142/2021. (X.20.) | Szentes város V. számú fogorvosi körzet működtetése | 3. |
| 143/2021. (X.20.) | Döntés Szentes Város Önkormányzatának a TOP-1.1.3-16-CS1-2017-00010 azonosító számú „Szentes Városi Élelmiszer és Zöldségpiac fejlesztése” projekt részét képező „Piaccsarnok építése Szentesen” megnevezésű beruházás kivitelezőjének kiválasztására irányuló közbeszerzési eljárás eredményéről | 4. |

**JEGYZŐKÖNYV**

**Szentes Város Önkormányzata**

**Képviselő-testületének**

**2021. október 20. napján**

**megtartott**

**3. rendkívüli NYÍLT**

**üléséről**